Diari Oficial de la Generalitat Valenciana


Sumari del DOGV 7722, del 17-02-2016 (2016/1050)

RESOLUCIÓ de 3 de febrer de 2016, de la vicepresidenta i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la IX Edició dels Premis Raquel Payá de la Generalitat.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1050


Data del document
:   03-02-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 3 de febrer de 2016, de la vicepresidenta i consellera d'Igualtat i Polítiques Inclusives, per la qual es disposa la publicació de la decisió del jurat corresponent a la IX Edició dels Premis Raquel Payá de la Generalitat. [2016/1050]  
D'acord amb el que establixen l'article 8 i en la disposició final primera del Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, resolc:  
  
Primer  
Ordenar la publicació en el Diari Oficial de la Comunitat Valenciana de l'acta de data 20 de gener de 2016, corresponent a la decisió del jurat de la IX Edició dels Premis Raquel Payá de la Generalitat, que s'adjunta com a annex a esta resolució  
  
Segon  
Esta resolució tindrà efectes des del mateix dia de la publicació en el Diari Oficial de la Comunitat Valenciana.  
  
València, 3 de febrer de 2016.- La vicepresidenta i consellera d'Igualtat Polítiques Inclusives: Mónica Oltra Jarque.  
  
  
ANNEX  
Acta del jurat de la IX edició   
dels Premis Raquel Payá de la Generalitat  
  
A les 17 hores del dia de la data, i de conformitat amb el que disposa el Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, es constituïx en la seu de la Conselleria d'Igualtat i Polítiques Inclusives el jurat format per:  
  
Sandra Casas Molina, secretària autonòmica de Serveis Socials i Autonomia Personal, en qualitat de vicepresidenta.  
I les vocals:  
Pilar de la Oliva Marrades, presidenta del Tribunal Superior de Justícia de la Comunitat Valenciana.  
Teresa Gisbert Jordá, fiscal en cap de la Fiscalia Provincial de València.  
  
Els Premis Raquel Payá van ser creats en 2007, pel Consell, a fi de reconéixer i premiar públicament els menors que es troben complint mesures judicials i mostren un major compromís en el desenrotllament del seu projecte educatiu.  
Porten el nom de Raquel Payá en reconeixement a esta notable pedagoga valenciana, que va consagrar la seua labor professional a la reforma pedagògica en totes les àrees de l'educació i, molt especialment, en l'àmbit de la infància i la joventut inadaptades.  
Els Premis Raquel Payá de la Generalitat van ser creats a fi de:  
  
- Fomentar els valors socials i incrementar les oportunitats de reinserció dels menors.  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques.  
  
- Valorar els comportaments i actituds d'altruisme, generositat, respecte i convivència.  
La Direcció General de Servicis Socials i Persones en Situació de Dependència informa que s'ha rebut un total de 25 propostes, valorant-se molt positivament els mèrits de tots els candidats, els noms dels quals s'indiquen a continuació:  
1. Baha W. M.  
2. Juan L. R.  
3. Omar K. E.  
4. Abdelrahmane H.  
5. Alejandro P. P.  
6. Iván P. A.  
7. Jonathan M. C.  
8. Abraham S. R.  
9. Guillermo G. F.  
10. Ingrid R. B.  
11. Boris M. A.  
12. Marius D. N.  
13. Leila R. H.  
14. Youssef A.  
15. Gema D. M.  
16. Celia T. R.  
17. María, SL.  
18. Katerin Alejandra V. V.  
19. José Carlos S. M.  
20. M.ª del Carmen O. M.  
21. Francisco M. R.  
22. Gemma Ú. P.  
23. Samantha G. R.  
24. Raquel R. G.  
25. Jairo C. R.  
  
Una vegada practicades les oportunes deliberacions, els membres del jurat decidixen fer constar en l'acta el seu reconeixement dels mèrits que concorren en tots els candidats i, molt especialment, de l'esforç que estan realitzant per a superar les seues dificultats i créixer com a persones.  
Els components del jurat desitgen reconéixer també la labor que realitzen els treballadors dels centres de reeducació i els educadors de mig obert, per fer possible que els menors prenguen consciència de la seua realitat, aprenguen a confiar en si mateixos i en els altres, i adquirisquen els coneixements, els hàbits, les actituds i els valors necessaris per a viure en societat.  
A continuació, a la vista dels mèrits que acrediten, i després de reiterar el seu convenciment que tots els finalistes són mereixedors d'este guardó, els membres del jurat acorden, per unanimitat, concedir els Premis Raquel Payá d'enguany 2016 als següents menors:  
Omar K. E., per haver mostrat des del primer moment una actitud col·laboradora i responsable en el compliment de la seua mesura; pel seu esperit de superació, la seua constància i la seua capacitat de treball; i per la correcció, el respecte i la naturalitat que ha mostrat sempre en la relació amb els seus companys i els seus educadors.  
Abraham S. R., per haver adquirit consciència de les seues aptituds, les seues capacitats i les seues possibilitats acadèmiques i professionals; per la proximitat i l'afecte que mostra en el tracte amb totes les persones amb què conviu en el centre; i pel seu esforç i el seu interés per aconseguir els objectius del seu projecte educatiu, que li convertixen en un verdader exemple per a la resta dels seus companys.  
Ingrid R. B., per la seua implicació en totes aquelles activitats, tallers i programes formatius en què ha participat; per la seua flexibilitat, la seua receptivitat i la seua capacitat d'adaptació a les condicions i exigències pròpies d'una mesura judicial; i, en fi, per la seua sociabilitat, el seu camaraderia i per la seua contribució al bon clima social que reina en el seu llar de convivència.  
Gemma U. P., pel seu afany de superació, per la seua capacitat de treball i pels bons resultats acadèmics que està obtenint gràcies a això; per mostrar-se respectuosa, pròxima, alegre i cordial en el tracte amb els seus companys, els seus professors i els seus educadors; i per la seua voluntat d'aprendre, de millorar dia a dia i, en definitiva, de créixer com a persona.  
Jairo C. R., pel seu interés per canviar de vida i per el enorme esforç que ha dedicat i dedica a aconseguir-ho; pels seus èxits acadèmics i esportius, fruit tant de les seues aptituds i condicions com de la seua voluntat i dedicació; i, en fi, per la seua generositat, que demostra dia a dia ajudant com a voluntari a altres companys que han viscut experiències semblants a la seua.  
  
I, no havent-hi més assumptes que tractar, es dóna per acabada la sessió, alçant-se l'acta que es firma a València, a 20 de gener de 2016.